Data was extracted from:https://www.infomed.co.il/drugs/dextromethorphan/

המומחים של
Info
med
מסבירים:
דקסטרומתורפאן הוא מדכא שיעול המצוי במספר תכשירים המשמשים להקלת שיעול, שניתן להשיגם ללא מרשם רופא. התרופה יעילה לדיכוי שיעול יבש ומתמיד, במיוחד כאשר השיעול מפריע לשינה. לדקסטרומתורפאן השפעה כללית מועטה על מערכת העצבים המרכזית. שלא כמו מדכאי השיעול הנארקוטיים, אין סיכון של תלות עם חומר זה כאשר לוקחים אותו במינון המומלץ. כמו עם מדכאי שיעול אחרים, אין להשתמש בתרופה זו לטיפול בשיעול המייצר ליחה, או בשיעול שסיבתו אינה ברורה. למרות שהתרופה פחות מרדימה מתרופות דומות רבות, ישנוניות היא תופעת הלוואי העיקרית שלה.
מידע על התרופה
אופן נטילת התרופה
טבליות, טבליות מציצה, קפליות, כמוסות, סירופ.
תדירות וזמן נטילה
עד 4 פעמים ביום לפי הצורך.
טווח המינון
מבוגרים: 13.5 מ"ג למנה ילדים: 2.5-7.5 מ"ג למנה.
תחילת ההשפעה
תוך 30 דקות.
משך ההשפעה
תוך 30 דקות.
מנה שנשכחה
לקחת מייד כשנזכרים אם התרופה נחוצה להקלת השיעול.
הפסקת התרופה
ניתן להפסיק בביטחון כאשר אין יותר צורך בתרופה.
מינון עודף
סביר להניח שמנה עודפת מקרית לא תגרום בעיות. מנות עודפות גדולות עלולות לגרום בחילה, הקאה, כאב בטן, סחרחורת, תרדמה וקשיי נשימה. יש ליידע את הרופא.
אחסון
לשמור במיכל סגור במקום קריר ויבש, הרחק מהישג ידם של ילדים
נמצא כמרכיב בתרופות הבאות
דקסמול קולד יום | Dexamol Cold Day
דקסמול קולד לילה | Dexamol Cold Night
פאראמול אף ושיעול יום | Paramol Af and Shiul Day
פאראמול אף ושיעול לילה | Paramol Af and Shiul Night
טוסופדרין NF | Tussophedrine NF
אקמול צינון ושפעת יום | Acamol Tsinun and Shapaat Day
אקמול צינון ושפעת לילה | Acamol Tsinun and Shapaat Night
אלצינל סירופ חדש | Alcinal New Syrup
נודקסטה | Nuedexta
טוסין די.אם | Tussin DM
קאפקס DM | Kuffex DM
אזהרות
תזונה
אין הגבלות.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
בבעלי חיים התרופה עלולה לגרום למומים ולמות עוברים. בבני אדם הבטיחות בהריון לא נקבעה. חשוב להימנע מתכשירים המכילים גם אלכוהול. יש להיוועץ ברופא (C)
תינוקות וילדים
יש צורך בהפחתת המינון בהתאם לגיל ולמשקל.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
מחלת כבד
אסתמה
מחלות דרכי הנשימה
נטילת תרופות אחרות
סיכון ממנת יתר
בינוני
סיכון מפיתוח תלות
בינוני
תופעות לוואי
תופעות הלוואי נדירות כאשר נוטלים תרופה זו במינון המומלץ, והן פוחתות עם הורדת המינון והסתגלות הגוף לתרופה.
פרטי תגובה עם תרופות אחרות
[תרופות המדכאות את מערכת העצבים המרכזית]: כל התרופות מסוג זה עלולות להגביר את ההשפעה של דקסטרומתורפאן על מערכת העצבים המרכזית. תרופות אלה כוללות אנטיהיסטאמינים, נוגדי חרדה, תרופות לשינה, נוגדי דיכאון, משככי כאב נארקוטיים ותרופות נוגדות פסיכוזה. [מעכבי מונואמין אוקסידאז (MAOI)] עלולות להגיב בצורה מסוכנת עם דקסטרומתורפאן ולגרום ריגוש וחום.
השפעת שימוש ממושך
אין לקחת תרופה זו יותר מ-3 ימים אלא בעצת רופא.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא